Държавен вестник, бр. 64, 2010 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  64
2. примерна топология на електронната 
съобщителна мрежа и описание на основните 
є елементи;
3. схема на сигнализацията при взаимно 
свързване с други електронни съобщителни 
мрежи или описание на възможните протоко­
ли за взаимно свързване с други електронни 
съобщителни мрежи; 
4. данни за техническите интерфейси за дос­
тъп на крайните потребители до електронната 
съобщителна мрежа.
(3) При подаване на документите заявителят 
следва да посочи коя информация представлява 
търговска тайна.
(4) Всички документи се подават на бъл­
гарски език в два екземпляра.
Чл. 38. Непълноти и/или нередовности в 
документите се отстраняват при условията и 
по реда на чл. 83, ал. 4 ЗЕС.
Чл. 39. (1) Предприятията подават заяв­
ление по реда на чл. 113 ЗЕС за изменение 
или допълнение на разрешение за ползване 
на индивидуално определен ограничен ресурс, 
в случай че желаят да им бъдат предоставени 
допълнително номера и/или адреси. В искането 
се обосновава необходимостта от нови номера 
и/или адреси и се прилага подробна справка 
за изпълнение на задълженията за ефективно 
ползване по чл. 35 на предоставените им в 
съответния регион номера, ако имат такива.
(2) В региони, в които ресурсът не е не­
достатъчен, се допуска предоставяне на групи 
допълнителен индивидуално определен ограни­
чен ресурс – номера, при мотивирано искане, 
без да са изпълнени критериите по чл. 35, като 
комисията изрично определя срок за ефективно 
ползване на тези номера не по-дълъг от една 
година.
Чл. 40. Предприятията не придобиват право 
на собственост върху предоставените им за 
ползване номера и/или адреси.
Чл. 41. (1) При отказ от ползване на предос­
тавени номера и/или адреси предприятията са 
длъжни да поискат изменение на разрешението 
си за ползване на индивидуално определен 
ограничен ресурс по реда на чл. 116 ЗЕС.
(2) Към искането по ал. 1 предприятието 
прилага справка за групите, в които е имало 
използвани номера.
Чл. 42. Освободените групи номера по 
чл. 41, ал. 2 не могат да бъдат предоставяни 
или резервирани по-рано от 6 месеца след 
тяхното освобождаване считано от датата на 
изменение на разрешението на предприятието.
Чл. 43. (1) При пренасяне на номер в друга 
електронна съобщителна мрежа държателят на 
обхвата от номера остава същият.
(2) При връщане на номер при държателя на 
обхвата от номера последният има задължение 
да не използва номера отново в срок 6 месеца 
считано от датата на връщането му.
Раздел II
Резервиране на номера
Чл. 44. (1) Комисията има право да ре­
зервира блокове от номера от ННП съгласно 
регулаторната политика по чл. 30, т. 7 ЗЕС.
(2) Предприятията, получили разрешение за 
ползване на индивидуално определен ограничен 
ресурс – номера, имат възможност да резер­
вират групи номера след географски кодове.
Чл. 45. (1) Минималният срок за резервиране 
на номера е 6 месеца.
(2) Срокът по ал. 1 може да бъде продъл­
жен не по-късно от един месец преди изтича­
не на първоначално заявения срок с искане, 
придружено с мотиви за необходимостта от 
удължаване на срока, като максималният срок 
за резервиране е 18 месеца.
(3) Повторно резервиране на групи номера 
след същия географски код се допуска, при 
условие че първоначално резервираният ресурс 
е предоставен за ползване от предприятието.
Чл. 46. (1) Предприятията, които желаят 
да резервират номера, подават в комисията 
заявление по образец.
(2) Заявлението съдържа: 
1. идентификационни данни на лицето, кое­
то иска резервиране – наименование (фирма), 
седалище, адрес на управление и съответния 
идентификационен код;
2. номер на действащото разрешение;
3. вид на електронните съобщения, за осъ­
ществяването на които е издадено разрешението 
на предприятието за първично ползване на 
номера и адреси;
4. желан брой номера след географски код;
5. срок за резервиране на номерата.
(3) При непълноти и/или нередовности в 
документите по ал. 2 комисията уведомява 
писмено заявителя да ги отстрани в 7-дневен 
срок от получаване на уведомлението. В случай 
че непълнотите и/или нередовностите не бъдат 
отстранени в посочения срок, заявлението не 
се разглежда.
Чл. 47. Заявленията за резервиране на но­
мера не се удовлетворяват, когато:
1. искането е за резервиране на номера в 
региони с недостатъчен номерационен ресурс;
2. резервирането създава ситуация на недос­
татъчен номерационен ресурс.
Чл. 48. При разглеждане на постъпилите 
заявления комисията взема решение въз ос­
нова на:
1. регулаторната политика по чл. 30, т. 7 ЗЕС;
2. съобразяване с актовете на международни 
организации и/или техни компетентни органи;
3. структурата на ННП и наличните сво­
бодни номера;
4. защита на националната сигурност;
5. изискванията за равнопоставеност;
6. желанието на заявителя.